FINLANDA -

 ACORDAREA AUTORIZAŢIILOR ŞI PERMISELOR DE CONSTRUCŢIE


Prevederi legislative
Potrivit legislaţiei în domeniu, în Finlanda, pentru toate lucrările din domeniul construcţiilor este nevoie de o autorizaţie de construcţie sau de o aprobare din partea autorităţilor competente. Condiţia preliminară pentru acordarea autorizaţiei de construcţie este aceea ca solicitantul să fie titularul organizării de şantier. Cel mai adesea, aceasta înseamnă că solicitantul trebuie să aibă un drept de proprietate asupra terenului sau locuinţei respective. Solicitantul trebuie să depună un proiect executat de un arhitect, care să îndeplinească anumite cerinţe reglementate de lege.
Cererea trebuie să cuprindă, în anexă, schiţele de bază ale clădirii, avizele de conformitate ale autorităţilor locale, acordate după studierea planurilor de urbanism, precum şi  cerinţele stabilite pentru construcţie. Dispoziţiile legale în acest caz sunt prezentate de Codul naţional al construcţiilor.
Permisele de construcţie sunt acordate în cazul construcţiilor mici.
Autorizaţia de construcţie va fi eliberată de către autoritatea locală de supraveghere a construcţiei clădirilor. 
În fiecare localitate îşi desfăşoară activitatea un inspector pentru clădiri, care analizează eliberarea autorizaţiei sau, în cazul unei clădiri de dimensiuni mici, decide el însuşi acordarea permiselor. 
Vecinii titularului de autorizaţie au dreptul de a-şi exprima opinia asupra construcţiei, având dreptul de a fi notificaţi atunci când autoritatea locală competentă primeşte o cerere pentru eliberarea unei autorizaţii de construcţie.
Solicitantul autorizaţiei este obligat să plătească o taxă către autoritatea locală, care are scopul de a acoperi o parte a costurilor administrative necesare eliberării acesteia. 

Perioada necesară eliberării autorizaţiei variază între 2 şi 8 săptămâni, în cazul oraşelor mari. Un solicitant sau un vecin care este nemulţumit de decizia autorităţilor locale are dreptul să se adreseze instanţei de contencios administrativ local şi apoi Curţii Administrative Supreme.
Centrele regionale de mediu coordonează activitatea autorităţii de supraveghere locală în domeniul construcţiilor.
Potrivit art. 63 din Decretul privind utilizarea terenurilor şi realizarea construcţiilor
, exceptarea de la obligaţia de autorizare şi îndeplinirea procedurii de notificare poate fi decisă, în tot sau în parte, în cazul construcţiilor realizate în temeiul art. 62, pct. 1-10, care sunt considerate minore, având în vedere planurile de urbanism şi hotărârea autorităţilor competente. 
În această categorie intră următoarele structuri:

- adăposturile, chioşcurile, terasele exterioare sau alte structuri asemănătoare;

- configurarea sau construcţia terenurilor de sport sau a locurilor de adunare publică, zone pentru rulote, altele decât cele menţionate în Legea privind recreerea în aer liber (606/1973) sau alte suprafeţe corespunzătoare pentru spectatori sau zone de campare pentru public, cu facilităţile corespunzătoare;

- camparea caravanelor de maşini, bărcilor de agrement sau în alt scop care nu este legat de construcţia unui camping obişnuit;

- construirea unui catarg pentru arborarea drapelelor, a coşurilor de evacuare, rezervoarelor de stocare, monumentelor, antenelor parabolice, staţiilor de energie eoliană, a stâlpilor de iluminat sau alte structuri corespunzătoare, care dispun de  echipament separat;
- construirea unui dig sau a altei structuri care modifică linia de plutire sau care au un impact asemănător, pentru construirea unei structuri de canal, etc;

- construirea unui depozit, a unei zone de parcare, sunt separate de mediul înconjurător locuibil sau pentru amenajarea unei zone de depozitare corspunzătoare;
- lucrări pentru modificarea cotei, formei sau culorii acoperişului, a materialelor  sau culorii lambriurilor pentru exterior, pentru construcţia unei marchize, sau pentru modificarea formei ferestrelor; 
- pentru construcţia unor structuri în aer liber, pentru comunicarea de texte sau imagini, altele decât cele prevăzute în Legea privind conservarea naturii şi publicitatea sau alte acţiuni cu caracter comercial, pentru plasarea de reclame permanent sau pentru o perioadă lungă de timp în aşa fel încât să acopere o fereastră;

- construirea unui gard fix de separare sau a unui perete, ca parte a construcţiei; 

- pentru alte acorduri şi modificări care au un impact semnificativ şi pe termen lung asupra peisajului urban sau mediului.

Potrivit art. 29 din Legea clădirilor şi terenurilor
, procedura de notificare poate fi eliminată la solicitarea autorităţii competente, care poate cere părţii solicitante obţinerea unei autorizaţii de construcţie, atunci când este vorba de o construcţie de interes public sau se urmăreşte protecţia drepturilor vecinilor.

Conform reglementărilor, procesul de obţinere a unei autorizaţii de construcţie poate fi înlocuit cu obţinerea unei aprobări în cazul în care structura construită este cuprinsă între 32-50 m2, în funcţie de locul în care este construită (teren public sau privat). 
Toate construcţiile realizate trebuie să ţină cont de următoarele aspecte:

- modul de utilizare a terenului, impactul asupra reţelei de transport sau asupra reţelelor de utilităţi; 

- impactul asupra patrimoniului cultural naţional sau natural;

- la nivel naţional - impactul semnificativ asupra durabilităţii ecologice, economiei locale, sau de evitare a pericolelor pentru mediu.
	� http://www.finlex.fi/fi/laki/kaannokset/1999/en19990895.pdf


� http://www.finlex.fi/fi/laki/kaannokset/1999/en19990132.pdf

